
Magyarország Kormányának Versenyképes Járások Programja keretében „Önkormányzati infrastruktúrális fejlesztés Sümegcsehi, Nagygörbő és Döbröce településeken” címen Sümegcsehi, Nagygörbő és Döbröce települések önkormányzatai közösen, konzorcium  formájában 2025. második félévében fejlesztési igényt nyújtottak be a Közigazgatási és Területfejlesztési Minisztériumhoz.

A konzorcium egészére megítélt támogatás összege bruttó 15.768.504. forint, melyből Döbröce Község Önkormányzata 1.809.708. Ft támogatásban részesült.

„Önkormányzati infrastruktúrális fejlesztés Sümegcsehi, Nagygörbő és Döbröce településeken” című projekt Magyarország Kormányának a Versenyképes Járások Program keretében biztosított vissza nem térítendő támogatásával, hazai forrásból valósul meg. 
 
A program/fejlesztés rövid tartalma: A projekt célja három szomszédos település közösségi infrastruktúrájának fenntartható fejlesztése. A beruházás keretében Sümegcsehi településen a Falu- és Kézművesház energiahatékonysága napelemes rendszer és energiatároló kiépítésével tovább javul, támogatva a már megvalósuló hőszivattyús fűtési rendszert. Nagygörbő település Kúriájában szintén napelemes energiatermelő rendszer létesül, biztosítva a kulturális intézmény gazdaságos működését. Döbröce településen az egészséges ivóvízellátást szolgáló infrastrukturális fejlesztés valósul meg. A projekt a korábbi sikeres együttműködésre építve hozzájárul a települések lakosságának életminőségéhez, a közszolgáltatások színvonalának emeléséhez és a fenntartható működéshez.

A beruházás kezdete: 2025.11.10.
A beruházás várható befejezése: 2026.12.31.

A Versenyképes Járások Program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.

Döbröce, 2026.03.27.

